CELEX: 31981R3069
Language: el
Date: 1981-10-26 00:00:00
Title: Κανονισμός (EOK) αριθ. 3069/81 τού Συμβουλίου τής 26ης Οκτωβρίου 1981 περί τού καθεστώτος εισαγωγής πού εφαρμόζεται σέ ορισμένες τρίτες χώρες στόν τομέα τού προβείου καί αιγείου κρέατος τό 1981

Avis juridique important

|

31981R3069

Κανονισμός (EOK) αριθ. 3069/81 τού Συμβουλίου τής 26ης Οκτωβρίου 1981 περί τού καθεστώτος εισαγωγής πού εφαρμόζεται σέ ορισμένες τρίτες χώρες στόν τομέα τού προβείου καί αιγείου κρέατος τό 1981  

Επίσημη Εφημερίδα αριθ. L 308 της 29/10/1981 σ. 0001 - 0002

***** Ι  (Πράξεις, για την ισχύ των οποίων απαιτείται δημοσίευση)  ΚΑΝΟΝΙΣΜΟΣ (ΕΟΚ) αριθ. 3069/81 ΤΟΥ ΣΥΜΒΟΥΛΙΟΥ  της 26ης Οκτωβρίου 1981  περί του καθεστώτος εισαγωγής που εφαρμόζεται σε ορισμένες τρίτες χώρες στον τομέα του προβείου και αιγείου κρέατος το 1981  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής (1),  τη γνώμη της Συνελεύσεως (2),  Εκτιμώντας:  ότι ο κανονισμός (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (3) καθιέρωσε καθεστώς συναλλαγών με τις τρίτες χώρες για τον τομέα αυτόν· ότι το καθεστώς αυτό περιλαμβάνει ιδίως την είσπραξη εισφοράς κατά την εισαγωγή·  ότι η Κοινότης έχει συνάψει ή προτίθεται να συνάψει συμφωνίες αυτοπεριορισμού με το μεγαλύτερο μέρος των τρίτων χωρών που εξάγουν προϊόντα του τομέως του προβείου και αιγείου κρέατος·  ότι, αναμένοντας τη δυνατότητα συνάψεως των συμφωνιών με τις άλλες τρίτες χώρες που εκ παραδόσεως εξάγουν προς την Κοινότητα, κρίνεται σκόπιμο να περιορισθεί το 1981 η είσπραξη της εισφοράς και η έκδοση των πιστοποιητικών εισαγωγής για ορισμένα προϊόντα που προέρχονται από τις χώρες αυτές·  ότι πρέπει να επιτραπούν οι εισαγωγές στα Κράτη μέλη λαμβάνοντας υπόψη τα παραδοσιακά εμπορικά ρεύματα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για τα προϊόντα που αναφέρονται κατωτέρω η είσπραξη της εισφοράς που εφαρμόζεται κατά την εισαγωγή περιορίζεται σε 10 % ad valorem εντός του ορίου ποσοτήτων εκφραζομένων σε τόνους, ισοδύναμο προς ολόκληρο σφάγιο, ανά συγκεκριμένη τρίτη χώρα και ανά κατηγορία:  1.2.3,5 //   //   //   // Κλάση του  Δασμολογίου  // Περιγραφή   // Συγκεκριμένη τρίτη χώρα και ποσότητα   //   //  1.2.3.4.5 //   //   // Χιλή  // Ισπανία  // Άλλες τρίτες  χώρες (α)  //   //   //   //   //   // 01.04  // Προβατοειδή και αιγοειδή, ζώντα:  //   //   //   //   // Β. Λοιπά (β)  // 0  // 0  // 100  // 02.01  // Κρέατα και παραπροϊόντα σφαγίων, βρώσιμα, των ζώων των αναφερομένων στις κλάσεις 01.01 μέχρι και 01.04, νωπά, διατετηρημένα δι' απλής ψύξεως ή κατεψυγμένα:  //  //   //   //   // Α. Κρέατα:  //   //   //   //   // IV. Προβατοειδή και αιγοειδή:  //   //   //   //   // α) Νωπά ή διατετηρημένα δι' απλής ψύξεως  // 0  // 500  // 100  //  // β) Κατεψυγμένα  // 1 490  // 0  // 100  //   //   //   //  //  (α) Εξαιρέσει της Αργεντινής, της Αυστραλίας, της Αυστρίας, της Βουλγαρίας, της Ουγγαρίας, της Ισλανδίας, της Νέας Ζηλανδίας, της Πολωνίας, της Ρουμανίας, της Τσεχοσλοβακίας, της Ουρουγουάης και της Γιουγκοσλαβίας.  (β) Για τα προϊόντα που υπάγονται στη διάκριση 01.04 Β του Κοινού Δασμολογίου, ο συντελεστής μετατροπής καθαρή μάζα (ζών βάρος), μάζα ολοκλήρου σφαγίου (βάρος ισοδύναμο ολοκλήρου σφαγίου), που πρέπει να ληφθεί υπόψη, είναι 0,47.  2. Τα Κράτη μέλη δύνανται να εξουσιοδοτηθούν για την έκδοση πιστοποιητικού εισαγωγής για τα προϊόντα που αναφέρονται στην παράγραφο 1 εντός των ορίων των που ανταποκρίνονται στις παραδοσιακές τους εισαγωγές προελεύσεως των εν λόγω τρίτων χωρών.  Άρθρο 2  Για τα προϊόντα και για τις τρίτες χώρες που αναφέρονται στο άρθρο 1, η έκδοση των πιστοποιητικών εισαγωγής που προβλέπεται στο άρθρο 16 του κανονισμού (ΕΟΚ) αριθ. 1837/80, πραγματοποιείται το 1981 εντός του ορίου των ποσοτήτων που αναφέρονται στο άρθρο 1.  Άρθρο 3  Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 1837/80.  Άρθρο 4  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από 1ης Ιανουαρίου 1981 μέχρι της θέσεως σε εφαρμογή των συμφωνιών αυτοπεριορισμού με τις ενδιαφερόμενες τρίτες χώρες και το αργότερο μέχρι την 31η Δεκεμβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 26 Οκτωβρίου 1981.  Για το Συμβούλιο  Ο Πρόεδρος  CARRINGTON  (1) ΕΕ αριθ. C 58 της 18. 3. 1981, σ. 5.  (2) ΕΕ αριθ. C 172 της 13. 7. 1981, σ. 113.  (3) ΕΕ αριθ. L 183 της 16. 7. 1980, σ. 1.